Mária Ďuríčková

náhľad|Rodný dom spisovateľky Márie Ďuríčkovej
náhľad|Pamätná tabuľa

**Mária Ďuríčková** (vl. menom **Mária Masaryková**, rodená *Piecková*; * 29. september 1919, Zvolenská Slatina – † 15. marec 2004, Bratislava) bola slovenská spisovateľka, prekladateľka, scenáristka a autorka literatúry pre deti a mládež.

## Životopis
Narodila sa 29.9. 1919 v Zvolenskej Slatine v roľníckej rodine a vzdelanie získala vo Zvolenskej Slatine, Zvolene a na učiteľskom ústave v Lučenci, neskôr pokračovala so štúdiom popri zamestnaní na pedagogickej fakulte v Bratislave, no štúdium nedokončila. Pracovala ako učiteľka napr. v Hornom Tisovníku, Omastinej či Bratislave. V roku 1951 bola šéfredaktorkou časopisu Družba, v roku 1952 sa stala šéfredaktorkou časopisu Zornička. Od roku 1954 bola redaktorkou vydavateľstva Mladé letá a v rokoch 1969 – 1970 šéfredaktorkou obnoveného Slniečka. Od roku 1971 sa plne venovala svojej literárnej tvorbe.

## Tvorba
Svoje prvé diela začala publikovať v rôznych časopisoch (Zornička, Ohník) a jej prvý knižný debut vyšiel v roku 1954. Jej tvorba sa zameriavala výlučne na diela pre deti a mládež. Vo svojich dielach dokázala citlivo zachytiť životné zážitky dospievajúcej mládeže, jej citové kolízie a konflikty, často používala žiacky slang, no taktiež dokázala klásť veľký dôraz na charakter postáv. Necháva otvorenú hranicu medzi reálnym a fantastickým, ktoré sa navzájom prelínajú. Okrem vlastnej tvorby sa venovala tiež zostavovaním zborníkov a výberov, v ktorých často siahala po ľudových námetoch a ľudovej slovesnosti. Taktiež sa venovala prekladom z ruštiny, češtiny a nemčiny (rozprávky *Bohatier Kremienok, Sedemfarebný kvietok, Krása nevídaná* či príbehy o *Nevedkovi*).

## Dielo
### Poézia a próza
*1954 – *Rozprávka o dedovi Mrázovi*, veršovaná rozprávka
*1957 – *Zajko a líška*, leporelo
*1957 – *Na hole, ovečky, na hole*
*1958 – *Čarovná píšťalka*, zbierka básní
*1959 – *Zajtra bude pekne*, zbierka krátkych próz
*1960 – *My z ôsmej A*, tri poviedky (titulná poviedka sa stala predlohou na film režiséra Štefana Uhra *My z IX. A*)
*1961 – *Danka a Janka*, príbehy dvojčiat
*1961 – *O chromej kačičke*
*1962 – *O Guľkovi Bombuľkovi*, rozprávka
*1963 – *Jasietka*, rozprávka
*1963 – *Stíhač na galuskách*, novela
*1965 – *Útek z gramatiky*
*1965 – *Majka Tárajka*, novela
*1967 – *Papierová rozprávka*
*1968 – *Papierová rozprávka*
*1969 – *Sestričky z Topánika*, rozprávka
*1969 – *Dievčina s medovými vlasmi*
*1970 – *Janček Palček*, rozprávka
*1970 – *O Katarínke a túlavom vrchu*, rozprávka
*1970 – *Danka a Janka v rozprávke*, rozprávka
*1972 – *Jožko Mrkvička Spáč*
*1973 – *Biela kňažná*, rozprávka
*1974 – *Nie je škola ako škola*
*1976 – *Najkrajšie na svete*, rozprávka
*1976 – *Dunajská kráľovná*, povesti a báje o Bratislave
*1978 – *Prešporský zvon*, povesti a báje o Bratislave
*1980 – *Oriešky*
*1981 – *Kľúče od mesta*
*1981 – *Niet krajšieho mena*
*1982 – *Princezná Ruženka*
*1983 – *Domček, domček, kto v tebe býva?*
*1984 – *Jahniatko v batohu*
*1984 – *Zlatý strom*
*1984 – *Keď národ malý stal sa veľkým*
*1986 – *Čo si hračky rozprávali*
*1986 – *Zemský kľúč*
*1986 – *Rapotanky*
*1988 – *Emčo*
*1988 – *Janko Hraško*
*1988 – *Panenská veža na Devíne*
*1989 – *Rozprávky Čierneho Filipa*
*1990 – *Bratislavské povesti*
*1990 – *Spievaj si, vtáčatko – Slovenské ľudové piesne pre deti malé i väčšie*, vydavateľstvo Mladé Letá, zostavili: Mária Ďuríčková, Ľuba Pavlovičová-Baková
*1991 – *O Jankovi Polienkovi*
*1994 – *Zlatá hrkálka*
*1995 – *Zlatá priadka*
*1995 – *Slncové dievčatko*
*1998 – *Vtáčik, žltý zobáčik*
*2000 – *Poslali ma naši k vašim*
*2003 – *Braček z tekvice a Sestričky z Topánika*

### Editorské práce
*1954 – *Vezieme sa*, vezieme
*1955 – *Detský rok I*
*1955 – *Povedala straka vrane*
*1955 – *Rapotanky*
*1955 – *Za humnami*
*1956 – *Vtáčia svadba*
*1959 – *Detský rok III*
*1960 – *Preletel vták cez slatinské vŕšky*
*1969 – *Išlo dievča po vodu*, výber zo slovenských ľudových balád
*1970 – *Koktail na rozlúčku*
*1975 – *Zlatá brána*, antológia ľudovej slovesnosti
*1978 – *Malá zlatá brána*

### Ostatné diela
*1968 – *Katarína*, novela pre dospelých s autobiografickými prvkami (vyšlo v časopise Slovenka)
*1969 – *Zlatá priadka*, bábková hra na ľudové motívy
**Mestečko Pimparapac*, televízna relácia

## Externé odkazy
* 

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Ženy v slovenskej literatúre
Kategória:Ženy v poézii
Kategória:Osobnosti zo Zvolenskej Slatiny
Kategória:Laureáti Pribinovho kríža III. triedy